અમેરિકાના ફલોરિડામાં રહેતા ૬૯ વર્ષના શાર્લટ ગુટેનબર્ગ નામનાં માજીના શરીર પર ચહેરા અને હથેળી સિવાયના ભાગોમાં જયા નજર નાખે ત્યાં ટેટુ જ ટેટુ છે. આમ તો આ બહેને સૌથી વધુ ટેટૂ ધરાવતા સિનિયર સિટિઝન મહિલાનો ગિનેસ વર્લ્ડ રેકોર્ડ ર૦૧પ ની સાલમાં બનાવેલો. એ વખતે તેમના શરીરના ૯૧ ટકા ભાગ પર ટેટૂ ચીતરેલા હતા. જો કે હવે તેમના શરીર પર ટેટૂની સંખ્યામાં વધારો થયો છે અને ચહેરાને બાદ કરતા આખું શરીર ૯૮.૭પ ટકા જેટલું ટેટૂમય થઇ ગયું છે. શાર્લટનને યંગ એજમાં શીર પર છુંદણા છુંદાવવાનો કોઇ જ શોખ નહોતો. પચાસ વર્ષની વયે તેણે પહેલી વાર ટેટૂ ચિતરાવ્યું. શરીર પર ડિઝાઇનનો ચસકો લાગતા તેણે થોડા જ વખતમાં બીજુ ટેટૂ બનાવડાયું એ જ દરમ્યાન તેને ચક હેમ્ક નામના સૌથી વધુ ટેટૂ ચિતરાવનાર સિનિયર સિટિઝનને મળવાનું થયું અને બહેન તેના પ્રેમમાં પડી ગયા એ ભાઇની સાથે તેમણે પોતાના આખા શરીરે ચિરામણ કરાવવાનું નકકી કરી લીધું. છેલ્લા ૧૯ વર્ષમાં તેમના શરીર પર ર૧૬ જેટલા ટેટુ છે અને હાલમાં ૯૮.૭પ ટકા શરીર ટેટૂથી કવર થઇ ગયેલું છે.